# Nico Terol

Nicolás Terol Peidro, més conegut com a Nico Terol (Alcoi, 27 de setembre de 1988), és un antic pilot de motociclisme valencià que va ser campió del món de 125cc el 2011, esdevenint així el darrer campió de la història d'aquesta categoria en ser substituïda el 2012 per la nova de Moto3. Després d'haver continuat competint en diverses categories i campionats, Terol va anunciar la seva retirada de les competicions el desembre del 2021.

## Carrera esportiva
### Primers anys

Nascut a Alcoi, Terol viu de fa anys a Bocairent, a la Vall d'Albaida. Va començar a competir a onze anys en els diferents campionats locals per a categories d'iniciació, començant per les minimotos -a la Fórmula Airtel- el 1999. L'any següent va competir amb el Team Xavi racing al campionat valencià i en fou subcampió. El 2001 va disputar la Copa Bancaixa de 70 cc, quedant-hi quart.
El 2002 va debutar amb una motocicleta de 125cc, amb la qual va acabar segon a la Copa Aprilia Bancaixa després d'un disputat final de temporada: a la darrera cursa, se li trencà el motor i perdé així les opcions de guanyar el campionat. L'any següent va debutar, amb el patrocini del Circuit Ricardo Tormo i el suport de Sergio Gadea, al campionat d'Espanya de velocitat (CEV) de 125cc, en què acabà setzè. El 2004 entrà a l'equip d'Aspar per a seguir disputant el CEV, on va acabar quart.

### 125cc

Terol va debutar al campionat del món de 125cc el 2004 en disputar el Gran Premi de la Comunitat Valenciana amb l'Aprilia RS 125 R de l'equip Globet.com racing com a substitut del lesionat Mike Di Meglio, sense aconseguir puntuar-hi.
El 2005 va esdevenir pilot habitual al campionat en ser fitxat per l'equip Caja Madrid Derbi Racing, on pilotà la Derbi 125 GP com a company de Pablo Nieto. El seu millor resultat de la temporada va ser un quinzè lloc al Gran Premi d'Espanya i va acabar el campionat al trenta-sisè lloc amb aquell sol punt. Durant la temporada s'hagué de perdre els Grans Premis del Japó, Malàisia i Qatar per una lesió entrenant a causa de la qual li hagueren d'extirpar la melsa. El 2006 va romandre al mateix equip, aquesta vegada amb Lukáš Pešek com a company. El seu millor resultat van ser dos setens llocs (Gran Premi d'Alemanya i Gran Premi de la República Txeca) i va acabar la temporada en el catorzè lloc. El 2007 va córrer amb l'equip Valsir Seedorf Derbi i el seu millor resultat van ser dos onzens llocs (Gran Premi de Malàisia i de la Comunitat Valenciana), acabant la temporada en el vint-i-dosè lloc final.
El 2008 va passar a l'equip Jack & Jones WRB com a company de Simone Corsi. Aconseguí la seva primera victòria al Gran Premi d'Indianàpolis (que guanyà en declarar-se acabada la cursa per la pluja mentre ell n'era líder), a més de dos segons llocs (Gran Premi d'Espanya i de la Comunitat Valenciana) i dos de tercers (Gran Premi de Portugal i Gran Premi de França), acabant la temporada en cinquè lloc final. El 2009 va aconseguir una victòria a la República Txeca i tres segons llocs (Gran Premi d'Itàlia, Gran Premi de Catalunya i Gran Premi de San Marino) i va acabar la temporada en tercera posició. La temporada del 2009 va seguir amb l'equip Jack & Jones, aquesta vegada amb una Aprilia RSA 125. La temporada començà amb problemes de pressupost, circumstància que minvà els seus resultats a les primeres curses. Tot i així, aconseguí sobreposar-se i acabar en tercera posició final, amb una victòria al circuit de Brno i tres segons llocs.
La temporada del 2010 va passar a l'equip Bancaixa Aspar com a company de Bradley Smith; aquella fou la temporada de la seva eclosió definitiva, acabant el campionat en segona posició final, a només 14 punts del campió Marc Márquez, després d'haver guanyat tres Grans Premis, fent de passada vuit segons llocs i tres de tercers. Aquest resultat es veié encara millorat durant la següent temporada, la de 2011, en què es proclamà Campió del Món de 125cc després d'haver guanyat vuit Grans Premis i haver obtingut tres segons llocs i set pole positions.

### Moto2

El 2012 va passar a Moto2 amb el mateix equip, que li va confiar una Suter MMX. Va aconseguir pujar al podi en l'última cursa, a Xest, acabant el campionat en dissetena posició. El 2013 va romandre al mateix equip com a company de Jordi Torres. Va obtenir tres victòries (Gran Premi de les Amèriques, Gran Premi d'Aragó i Gran Premi de la Comunitat Valenciana) i un segon lloc i va acabar la temporada en setena posició. El 2014, seguint al mateix equip, només va obtenir dos punts i va acabar el mundial en vint-i-vuitè lloc.

### Superbike

El 2015, Terol va passar a competir al campionat del món de Superbike amb una Ducati Panigale R de l'equip Althea Racing. Va participar en dotze curses del mundial en què obtingué 54 punts, fins que fou substituït per Niccolò Canepa. A partir de la prova de Jerez va passar a córrer al campionat del món de Supersport amb una MV Agusta F3 675 de l'equip MV Agusta Reparto Corse com a substitut del lesionat Jules Cluzel. Va obtenir un cinquè lloc a la seva primera cursa i va acabar les dues restants del campionat dins els punts, acabant el mundial en la divuitena posició final.

### Supersport

El 2016 va esdevenir habitual al campionat del món de Supersport i va ser fitxat per l'equip Schmidt Racing, que li va confiar una MV Agusta F3 675. A la tercera cursa de la temporada, al circuit d'Aragó, Terol va obtenir el primer podi de la seva carrera en aquesta categoria en acabar-hi tercer. Finalment, va acabar el campionat en la dissetena posició final.

### MotoE

El 2019, Terol va competir a la nova Copa del Món de MotoE amb l'Openbank Ángel Nieto Team, on tingué de companya María Herrera. Va acabar totes les curses del calendari, sempre sumant punts, i va tancar la temporada en dotzena posició final.

## Resultats al Mundial de motociclisme
### Per temporada

| Temporada | Categoria | Moto | Equip | Curses | Victòries | Podis | Poles | FLaps | Pts | Posició |
| 2004 | 125cc | Aprilia | Globet.com Racing | 1 | 0 | 0 | 0 | 0 | 0 | NC |
| 2005 | 125cc | Derbi | Caja GPMRES|de Madrid - Derbi Racing | 13 | 0 | 0 | 0 | 0 | 1 | 36è |
| 2006 | 125cc | Derbi | Derbi Racing | 16 | 0 | 0 | 0 | 0 | 53 | 14è |
| 2007 | 125cc | Derbi | Valsir Seedorf Derbi | 17 | 0 | 0 | 0 | 0 | 19 | 22è |
| 2008 | 125cc | Aprilia | Jack & Jones WRB | 17 | 1 | 5 | 0 | 0 | 176 | 5è |
| 2009 | 125cc | Aprilia | Jack & Jones Team | 16 | 1 | 4 | 0 | 0 | 179.5 | 3r |
| 2010 | 125cc | Aprilia | Bancaja Aspar Team | 16 | 3 | 14 | 1 | 2 | 296 | 2n |
| 2011 | 125cc | Aprilia | Bankia Aspar Team | 16 | 8 | 11 | 7 | 5 | 302 | 1r |
| 2012 | Moto2 | Suter | Mapfre Aspar Team Moto2 | 17 | 0 | 1 | 0 | 0 | 37 | 17è |
| 2013 | Moto2 | Suter | Mapfre Aspar Team Moto2 | 17 | 3 | 4 | 1 | 1 | 150 | 7è |
| 2014 | Moto2 | Suter | Mapfre Aspar Team Moto2 | 16 | 0 | 0 | 0 | 0 | 2 | 28è |
| 2019 | MotoE | Energica | Openbank Ángel Nieto Team | 6 | 0 | 0 | 0 | 0 | 33 | 12è |
| Total | | | | 168 | 16 | 39 | 9 | 8 | 1248.5 | |

### Curses per any

Barem de puntuació de 1993 ençà:
| Posició | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| Punts | 25 | 20 | 16 | 13 | 11 | 10 | 9 | 8 | 7 | 6 | 5 | 4 | 3 | 2 | 1 |
(Ids. Grans Premis | Llegenda) (Curses en negreta indiquen pole; curses en itàlica indiquen volta ràpida)
| Any | Categoria | Moto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pos | Pts |
| 2004 | 125cc | Aprilia | RSA | ESP | FRA | ITA | CAT | NED | BRA | GER | GBR | CZE | POR | JPN | QAT | MAL | AUS | VAL 22 | | | NC | 0 |
| 2005 | 125cc | Derbi | ESP 15 | POR 23 | CHN 26 | FRA 22 | ITA 21 | CAT Ret | NED 16 | GBR 21 | GER Ret | CZE 19 | JPN | MAL | QAT | AUS Ret | TUR 16 | VAL 16 | | | 36è | 1 |
| 2006 | 125cc | Derbi | ESP 19 | QAT 16 | TUR 27 | CHN 19 | FRA Ret | ITA 18 | CAT 11 | NED 15 | GBR 9 | GER 7 | CZE 7 | MAL 10 | AUS 11 | JPN 10 | POR Ret | VAL 11 | | | 14è | 53 |
| 2007 | 125cc | Derbi | QAT 16 | ESP 14 | TUR 16 | CHN Ret | FRA 19 | ITA 12 | CAT 23 | GBR 24 | NED 17 | GER 22 | CZE 22 | SM 18 | POR Ret | JPN 17 | AUS 13 | MAL 11 | VAL 11 | | 22è | 19 |
| 2008 | 125cc | Aprilia | QAT 10 | ESP 2 | POR 3 | CHN 8 | FRA 3 | ITA 7 | CAT Ret | GBR 18 | NED 9 | GER 7 | CZE 5 | SM 5 | INP 1 | JPN 5 | AUS Ret | MAL 9 | VAL 2 | | 5è | 176 |
| 2009 | 125cc | Aprilia | QAT 7 | JPN 17 | ESP 10 | FRA 9 | ITA 2 | CAT 2 | NED 5 | GER 4 | GBR 4 | CZE 1 | INP 4 | SM 2 | POR Ret | AUS 6 | MAL 5 | VAL 10 | | | 3r | 179.5 |
| 2010 | 125cc | Aprilia | QAT 1 | ESP 2 | FRA 2 | ITA 2 | GBR 4 | NED 2 | CAT Ret | GER | CZE 1 | INP 1 | SM 2 | ARA 2 | JPN 2 | MAL 3 | AUS 3 | POR 2 | VAL 3 | | 2n | 296 |
| 2011 | 125cc | Aprilia | QAT 1 | ESP 1 | POR 1 | FRA 2 | CAT 1 | GBR 8 | NED DNS | ITA 1 | GER 4 | CZE Ret | INP 1 | SM 1 | ARA 1 | JPN 2 | AUS 6 | MAL 5 | VAL 2 | | 1r | 302 |
| 2012 | Moto2 | Suter | QAT 23 | ESP 27 | POR 16 | FRA 13 | CAT 15 | GBR 20 | NED 17 | GER 14 | ITA 13 | INP 13 | CZE 12 | SM 15 | ARA 12 | JPN 18 | MAL Ret | AUS 17 | VAL 3 | | 17è | 37 |
| 2013 | Moto2 | Suter | QAT 14 | AME 1 | ESP 5 | FRA Ret | ITA 2 | CAT 16 | NED 17 | GER Ret | INP 12 | CZE 6 | GBR 11 | SM 10 | ARA 1 | MAL 18 | AUS 9 | JPN 6 | VAL 1 | | 7è | 150 |
| 2014 | Moto2 | Suter | QAT Ret | AME Ret | ARG 14 | ESP DNS | FRA 21 | ITA 24 | CAT 20 | NED 22 | GER 19 | INP 21 | CZE 25 | GBR | SM Ret | ARA 29 | JPN 22 | AUS 18 | MAL 24 | VAL 18 | 28è | 2 |
| 2019 | MotoE | Energica | GER 10 | AUT 14 | SM1 8 | SM2 9 | VAL1 13 | VAL2 9 | | | | | | | | | | | | | 12è | 33 |

## Referències

* ↑ «Nicolas Terol» (en anglès). motogp.com. Arxivat de l'original el 10 d’agost 2017. [Consulta: 6 juny 2011].
* ↑ Tamantini, Diana. «Nico Terol appende il casco al chiodo: “Lascio definitivamente le corse”» (en italià). CDMedizioni, 24-12-2021.
* ↑ «Nico Terol: "En motociclismo pierdes si no unes talento y concentración"» (en castellà). valenciaplaza.com, 30-04-2011. [Consulta: 6 setembre 2024].
* ↑ «Biografia» (en castellà). [Consulta: 1r maig 2012].
* ↑ «Terol takes rain-interrupted Indy win» (en anglès). crash.net, 14-09-2008. [Consulta: 19 setembre 2010].
* ↑ «125 GP Valencia: Terol campione» (en italià). Conti editor S.r.l., 06-11-2011.
* ↑ «Nico Terol and Althea Racing Team part company» (en anglès). WorldSBK. Dorna WSBK. [Consulta: 6 agost 2015].
* ↑ Nugnes, Matteo. «La MV Agusta sostituisce subito Cluzel con Nico Terol» (en italià). Edimotive S.r.l., 19-09-2015. Arxivat de l'original el 2015-09-25. [Consulta: 6 setembre 2024].
* ↑ «SSP 2016 Aragon - Results Race» (pdf) (en anglès). Dorna Sport S.L., 03-04-2016.
* ↑ «MotoE 2019 - World Cup Classification» (pdf) (en anglès). Dorna Sport S.L., 17-11-2019.

## Enllaços externs

* Resum gràfic de la seva carrera a Motociclismo.es (castellà)
Campions del Món de motociclisme de 125cc i Moto3$^1$ :
1949 - Pagani
1950 - Ruffo
1951 - Ubbiali
1952 - Sandford
1953 - Haas
1954 - Hollaus
1955 - Ubbiali
1956 - Ubbiali
1957 - Provini
1958 - Ubbiali
1959 - Ubbiali
1960 - Ubbiali
1961 - Phillis
1962 - Taveri
1963 - Anderson
1964 - Taveri
1965 - Anderson
1966 - Taveri
1967 - Ivy
1968 - Read
1969 - Simmonds
1970 - Braun
1971 - Nieto
1972 - Nieto
1973 - Andersson
1974 - Andersson
1975 - Pileri
1976 - Bianchi
1977 - Bianchi
1978 - Lazzarini
1979 - Nieto
1980 - Bianchi
1981 - Nieto
1982 - Nieto
1983 - Nieto
1984 - Nieto
1985 - Gresini
1986 - Cadalora
1987 - Gresini
1988 - Martínez
1989 - Crivillé
1990 - Capirossi
1991 - Capirossi
1992 - Gramigni
1993 - Raudies
1994 - Sakata
1995 - Aoki
1996 - Aoki
1997 - Rossi
1998 - Sakata
1999 - Alzamora
2000 - Locatelli
2001 - Poggiali
2002 - Vincent
2003 - Pedrosa
2004 - Dovizioso
2005 - Lüthi
2006 - Bautista
2007 - Talmácsi
2008 - Di Meglio
2009 - Simón
2010 - M. Márquez
2011 - Terol
2012 - Cortese
2013 - Viñales
2014 - À. Márquez
2015 - Kent
2016 - Binder
2017 - Mir
2018 - Martin
2019 - D. Porta
2020 - Arenas
2021 - Acosta
2022 - Guevara
2023 - Masià
2024 - Alonso :
$^1$El campionat de 125cc se substituí pel nou de Moto3 la temporada de 2012. :